# Fluors alpinas

Gian Fadri Caderas Indice:Decurtins - Rätoromanische chrestomathie, VIII.djvu Fluors alpinas Intestazione 23 marzo 2021 75% Da definire
Fluors alpinas Gian Fadri Caderas CC BY-SA 3.0 GFDL Indice:Decurtins - Rätoromanische chrestomathie, VIII.djvu //it.wikisource.org/w/index.php?title=Fluors_alpinas&oldid=- 20210323021553 //it.wikisource.org/w/index.php?title=Fluors_alpinas&oldid=- 20210323021553
Crestomazia Retoromontscha VIII di Caspar Decurtins (1907)
Fluors alpinas. Rimas. Coira 1883. Hitz & Hail.
A guotta! chod; che chod non eira Nel ajer aunz ün court momaint; E uoss’ fras-chezza dutscha, chera, Transfuorma tuot in verd riaint.
5 Süls pros la povra erv’ardaiva Als razs solers, chalur arsaint’; La plövgia lamma la beaiva Et tuot reviva per inchaunt.
Eau am chat tschanto in ma stüvetta, 10 Udind ils guots cruder sül tet; Tel’ ravaschia am daletta; Il fras-ch guadagna eir mieu pet.
Avri las fnestras! la fras-chezza, Chi ais dadour volains guster; 15 E ans beer della leidezza, Ch’in vals, süls munts vo’ s deraser.
24 Lügl 1871.
Las fluors ch’eau’ t det o chera, Sun clettas nel sunter’! Sun clettas sün la fossa D’ün tieu paraint zuond cher.
5 Las sun violas ümlas Sco ümla saimper tü; Con vusch amabla dischan: »D’ me nu’ t smancher mê pü!«
Fixand las fluors consainta 10 Benign impissamaint A me, d’ün sguard sclerescha Mieu cour in greiv momaint.
Duos fluors a me consainta Cur ch’eau nun sarò pü; 15 Be duos violas ümlas . . . . . . Duos larmas na dappü!
20 Gün 1873.
Cognuoschast, chera, la leggenda Da quel antic e vast chasté, Inua chesaiva bain stupenda Giuvnetta, legra sco utsché?
5 Il vegl chasté eir’in ruina Eppür ün raz d’ solagl prüvo, Dunaiva vita genuina Al vegl chi eira mez crudo.
Al vegl chasté mieu cour sumaglia, 10 Eir el in muschnas bod crudo; Scha’ l vent d’utuon suvenz l’assaglia Ün raz d’ solagl tieu sguard al do.
1860.
Ais stret utuon? am dumandaiva, In vzand la val cuverta d’ naiv, In vzand cha glatsch brillant ornaiva Ils pins, ils larschs, del üert la saiv.
5 Ais stret utuon? am dumandaiva, Pü nun udind nel god chanter; La massa d’ corvs, chi ot cratschlaiva Sco funerel in vzand passer.
[p. 25] Ais stret utuon? am dumandaiva, 10 In vzand ils gnieus abbandunos; Il pover passler chi svolaiva, Ün past tscherchand per sieus amos.
Ais stret utuon? am dumandaiva, Flurinas mortas our dad our, 15 Il mantel grisch chi tuot serraiva, Ledusamaing serraiv’il cour.
Ais stret utuon? am dumandaiva, Udind il vent nel god tschüvler; Il led ch’intuorn as derasaiva, 20 L’utuon paraiva annunzier.
E la tristezza chi regnaiva, Sün la natüra our dad our, Addolorand, addoloraiva E s’insinuaiva aint nel cour.
8 Gün 1881.
O god, tü taimpel verd sco spraunza, Te vzand esult’il cour bain zuond; In te voless avair ma staunza, Asil da pèsch, dalöntsch dal muond.
5 Voless compuoner simpla rima E la vestir da simpel chaunt; Voless loder l’Essenza prüma, Con cour sincer sco ün infaunt.
O god, tü taimpel verd, conceda 10 A me asil bain cher, prüvo; Fo’ m rechatter la pêsch mangleda, Cha eau nel muond nun he chatto!
26 Gün 1881.
Ün cudaschet zuond vegl, ma non’avaiva, Con popps e fluors bain pü co trent’orno, La venerabla quel suvenz sfögliaiva, Fixaiva sechas fluors cun ögl bagno.
5 Ün di la dumandet:»ma nona chera, Fixand las sechas fluors che cridast tü?« Ed ell’a me con zuond commossa tschera: »Eau crid per bgers chi uossa nun sun pü!«
Ed uoss’avrind quel cudesch chi rinserra 10 E fluors e larmas d’ chers davent dal muond. Am chat sulet errant sün quaista terra Ed aint in cour resaint un vöd profuond!
21 Avuost 1873.
1882.
La not eira quaida e püra; Sunaivan ils sains del clucher; D’ las stailas brillanta bgerrüra Paraiva insembel favler.
5 Sdasdaivan in cour algordaunza Dels dis della verda eted; Dad uras d’ leidezza e spraunza Tres mort sepulidas in led.
Il cling dellas dudesch rimbomba; 10 L’an vegl della terra sparit; L’an vegl ais crodo nella tomba, Sco sömmi nel spazi svanit.
Il spiert ais co, chi tres il muond s’ fo via, Ch’üngüna forza render po sogget; Il spiert ais co, cha’ l muond al tschel collia, El truna liber sco etern vadret.
5 Il spiert ais co, chi la s-chürdüna s-chatscha, Chi rump’il giuf da tenebrus liam, Ferm sco lavina, chi nel ot as stacha E smanch’il god, sco füss ün flaivel ram.
Il liber spiert ais co! Quaist di daresa 10 Sa glüsch divina tres il muond; ün pled Da lod sincer s’adoza d’ogni chesa
La sencha psalmodia da liberted. Il spiert del tschel ais co! A sa favella Tremblé, vus glieud, a clera glüsch rebella!
1871.
Cur mour’il di, cur tuot intuorn s’ins-chüra, Cur cling a not il sain del vegl clucher, Cur as dares’ün vel’ sur la natüra, Cur terra pera cun il tschel favler, 5 O in quell’ura, craja, craj’ a me, M’impais sün te!
M’impais sün te! ed inefabla brama Resaint il cour e l’orma guadagner; Ta chera vusch, ameda, od chi’ m clama, [p. 57] 10 Tiers te podess podess tiers te svoler! Mo il destin am lia mauns e pe Dalöntsch da te!
»Eau sun cun te!«eau od am dir aunch’uossa, Scha pür dalöntsch est tü, amih mieu cher; 15 Quel Dieu chi spira vita nella fossa, Noss cours spartind volet pü ferm lier; Scha led t’achalcha nun crider usche! Eau sun cun te!
Tü est con me! que craj’ mieu cour que sainta 20 Eir scha’ l destin volet ans separer! Tü est con me! tü est tiers me preschainta, Eau vez tieu sguard e od tieu cher tschantscher . . . . Containt eau sun! Pü giavüscher nun se! Eau viv in te!
27 November 1867.
Nun hest tü mê amo? Allur’, pürmemma, Est sfortüno sün terra pellegrin; Nun hest contschieu quella costaivla gemma; La flur pü bella del umaun zardin,
L’amur?
Nun hest vivieu aint in orma chera? Nun hest vivieu in ün sulet accord,
Sco vivan fluors unidas sün ün’era Eh be divisas vegnan tres la mort?
Dolur!
Allur’ per te la vita non füt vita; Nun hest amo? Quaunt pover est tü mè! Sco salsch plandschant est tü, sün era mütta, Sulet, smancho, cridand sül fraid vasche
D’amur.
Daspera’ l chamin eau tschantaiva; Il fö eira quasi stüzzo, Duos chöttels la tschendra zuppaiva; Il di eira bod tramunto.
5 Dad our spessa plövgia crudaiva; Il tschüvel da vent lamentus; Dad esser dalöntsch m’increschaiva. La plövgia crudaiva sgrischus.
Daspera’ l chamin eau tschantaiva; 10 Ils chöttels sun tschendra dvantos. In tschendra la spraunza crudaiva, Darcho da revair mieus amos.
1877.
Perche suvenz nel cour ün led s’insinua? Perche suvenz tristezz’ans chalcha zuond? Perche suvenz nos ögl la larma bagna E fraid desert ans pera tout il muond?
5 Perche suvenz melesser ans guadagna E nun savains ans dir bain la radschun? Perche sorrir da festa nun s’allegra E trist ans pera d’ogni sain il sun?
Que ais l’essenza, l’immortel’essenza 10 Qu’ ais l’orma chi nel s-chür avegnir so ler, Chi presentir so que chi bod arriva, Que chi dolur zuond grand’ans voul piner.
Usche amih, cur tü dalöntsch spartivast Füt attristo da greiv presentimaint, 15 Cha qualche cher dal mound cumio pigliaiva Tres led, tristezza am gniva fat contschaint.
[p. 82] Ils sains planschaivan nellas uras senchas Per te plandschaivan, cher, a mort plajo; Il vent cridaiva traunter secha ramma: 20»Dalöntsch ün cher bainbod vain interro!«
Chi moriro, am dschaiva, chi mê crouda? Üngün svelo quel di m’ho l’avegnir! Ma l’oter di pürmemma gnit la nouva, Cha tü non eirast pü, bain greiv il dir!
(Suainter Longfellow.)
Il di ais fraid e grisch e trist; a plova Il ferm tschüvler del vent schnuizzi fo; Auncha cun staint la vit vi’ l mür as lova, Ma sieu fögliam sün terra mort crodo; 5 Il di ais fraid e grisch e trist.
Ma vit’ais fraida, greiva, trist’; a plova; Il ferm tschüvler del vent schnuizzi fo; Vi’ l temp svanieu mieu spiert d’as tegner prova, Ma’ l giuvenil sömgier da lönch passo; 10 Il di ais fraid e grisch e trist.
Tranquil mieu cour, o lascha ta fadia; Tres nüvlas vezzast il solagl glüschir! Be tü sulet nun hest dolur aquia; Tres ogni vit’orizzi voul scruschir: 15 Pü di stu esser grisch e trist.
(Suainter Justinus Kerner.)
Cur la mort persun’ameda Da tieus ögls davent pigliet La tschercher nun stoust nell’alba, Nellas stailas dutsch aspect.
5 Bod e tard tschercher adüna Stoust tü ella aint nel cour; Que cha d’ vair’amur üna ama Da quaist lö nun po ir our.
(Suainter Lenau.)
Sül lejet ch’immot as chatta, Glüna bella brilla cler, Nella verda channa pera Rösas alvas intretscher.
5 Erran tschiervs sün la collina L’ögl fixand nel firmamaint; Qualch’utsche as mouv’in sömmi, Traunter l’erva zuppo aint.
D’ larmas plain il sguard s’inclina 10 L’orm’a te vo s’impissand E’ n sieu sain üna notturna Oraziun ’la vo formand.
(Suainter Tennyson.)
Tres s-chüra not, vus sains, suné; Suné in fraida not; Suné vus our l’an vegl, suné, Sieu cour ais fraid bain bod.
5 Il vegl suné, suné’ l pür our! Suné il nouv vus aint! Tuott’ la fossdet, vus suné our; Vardet suné vus aint.
[p. 152] Suné vus our que ch’ais poch bun: 10 Dolur, fadia, led, La guerra traunter serv, patrun, Suné vus aint bunted.
Tout que, ch’ais vegl vus our suné, D’ partieus dissuniun 15 E püras ledschas aint suné, Costüms d’educaziun.
Suné vus our la poverted E l’egoismo fraid; Suné vus aint da giuvn’eted 20 Ün chaunt all’orma quaid.
Suné pür our la divisiun Dels stedis: s-chür, vilted, Suné vus aint tout que ch’ais bun; Ün regn d’ felicited.
25 Suné our que chi pitschen fo, La said d’ richezza, or, La guerra chi rovina do; Suné aint pêsch nel cour.
Cours fats pel bön, vus suné aint, 30 Cours ferms, benigns sincers; Suné vus our il s-chür preschaint, Suné aint temps pü clers!
(Traducziun our dal provençal da L. de Berluc - Perussis.)
Il dschel, il vent patruns sun quia; Sco larmas föglias crodan spert; Il vent las chatscha sün la via . . . . . Addieu, tschel blov, fögliam bel, vert!
5 E sieu inviern ho l’orm’eir ella; Il cour ho dscherms chi’ s föglian eir; Del temp d’ raccoglier la flur bella, Algord ledus voul be rester.
In sia giuventün’eterna 10 Il pin ais auncha vert d’aspect, Intaunt cha naiv il god cuverna.
Usche eir l’orm’ho sprinzla d’ flamma, Ch’in sieu chafuol nun murentet, Fin cha nos cour ho ün chi l’ama.